el el el el el id el el el el el el el el el el pt el el el el el el el el el el el en el el el el el el el el el el el zh el el zh el el en el el en el el el
“Φέτος λόγω αναβολής της προγραμματισμένης Πανελλήνιας Ποδηλατοπορείας ένα μήνα πριν, δεν έγινε μαζί με άλλες πόλεις της Ελλάδας, αλλά σε ημερομηνία που επιλέχθηκε τοπικά. Και τουλάχιστον επιτύχαμε το σημαντικότερο στόχο μας… Δεν έβρεχε!”, λένε τα μέλη του Ποδηλατικού Συλλογου Μυτιλήνης.
Κι όχι απλά δεν έβρεχε μόνο, αλλά ήταν και μια από τις πρώτες (αν όχι ηλιόλουστες σε όλη τη διάρκεια της βόλτας), απόλυτα καλοκαιρινή μέρα!
Πλήθος κόσμου από τις 12:00 άρχισε να μαζεύεται στην Πλατεία Σαπφούς. Την βόλτα ξεκίνησαν 150 ποδήλατα. Με μεγάλη μας χαρά διαπιστώσαμε ότι σχεδόν 90 απ’ αυτά ήταν παιδιά (το μέλλον αυτού του τόπου). Μια μεγάλη μερίδα κοινού, ενημερώθηκεγια τα αιτήματα της Ποδηλατοπορείας. Εκτός αυτών η μικροφωνική του Μπάμπη Αράπη (που για να μεταφερθεί χρειάστηκε τρίτροχο ποδήλατο) έκανε μεγάλο σαματά.
“Τα συνθήματά μας ακούστηκαν σε όλη τη Μυτιλήνη, σε όλους τους κεντρικούς δρόμους και τα δρομάκια. Από την Επάνω Σκάλα, μέχρι τη Χρυσομαλλούσα ακουγόταν το “Ντου Ντου Ντου Ποδήλατα Παντού”. Ζητήσαμε και φέτος ότι ζητάμε κάθε χρόνο. “Ποδήλατα στην πόλη για να χωράμε όλοι”. Εκτενές δίκτυο ποδηλατόδρομων μέσα στην πόλη, ελεύθερα πεζοδρόμια και πλατείες, δίκαιη διαχείριση Δημόσιου χώρου, ελεύθερες ράμπες, ελεύθερες θέσεις ΑΜΕΑ, και καλύτερα μέσα μεταφοράς.
Για τελευταία ίσως χρονιά δεν διανύσαμε κανένα ποδηλατόδρομο στην διάρκεια της πορείας μας. Ελπίζουμε από του χρόνου να αλλάξουμε ίσως την 8 χρόνια τώρα, προκαθορισμένη πορεία μας και να πεταλάρουμε σε δρόμους που θα είναι φτιαγμένοι γι αυτό.
Στον αγώνα που δώσαμε  για όλη τη Λέσβο, δεν είμαστε μόνο ποδηλάτες, είμαστε και πεζοί, είμαστε γονείς με καροτσάκια, άνθρωποι όλων των ηλικιών που αναζητούν πεζοδρόμιο, άνθρωποι με κινητικά προβλήματα που αναζητούν ράμπες.
Είμαστε μερικοί από σας. Και αγωνιστήκαμε για σας.
Σήμερα βάλαμε όλες τις παραπάνω ομάδες στην ατζέντα των δημοτικών αρχών που θα προκύψουν από τις εκλογές της επόμενης Κυριακής. Είμαστε η μεγαλύτερη πορεία – διαμαρτυρία που έλαβε χώρα την τελευταία Κυριακή πριν τις εκλογές κι ελπίζουμε ν’ αφήσαμε το στίγμα μας. Κάναμε όλοι μαζί πετάλι για μια ιδέα που επιτέλους πρώτη φορά στην Μυτιλήνη, ωριμάζει”.